|  |  |
| --- | --- |
|  | **PATVIRTINTA****Žemaičių Naumiesčio mokyklos- darželio direktoriaus 2022 m. vasario 28 d. įsakymu Nr. (1.3)V1-30** |

**MOKESČIO UŽ UGDYMO APLINKOS IŠLAIKYMĄ ŽEMAIČIŲ NAUMIESČIO MOKYKLOJE-DARŽELYJE PANAUDOJIMO TVARKOS APRAŠAS**

**I SKYRIUS**

 **BENDROSIOS NUOSTATOS**

1. Mokesčio už ugdymo aplinkos išlaikymą Žemaičių Naumiesčio mokykloje-darželyje panaudojimo tvarkos aprašas (toliau – aprašas) reglamentuoja mokesčio už ugdymo aplinkos išlaikymą panaudojimą  Žemaičių Naumiesčio mokykloje-darželyje, įgyvendinančioje ikimokyklinio ir priešmokyklinio ugdymo programas.
2. Aprašas parengtas vadovaujantis Lietuvos Respublikos švietimo įstatymu, Šilutės rajono savivaldybės tarybos 2022 m. vasario 24 d. sprendimu Nr.T1-906, Šilutės rajono savivaldybės tarybos 2019 m. lapkričio 28 d. sprendimu Nr.T1-174 ir sprendimų pakeitimais.
3. Apraše vartojamos sąvokos atitinka Lietuvos Respublikos švietimo įstatyme vartojamas sąvokas.

**II SKYRIUS**

**MOKESČIO UŽ UGDYMO APLINKOS IŠLAIKYMĄ PLANAVIMAS**

1. Mokesčio už vaiko aplinkos išlaikymą panaudojimas planuojamas einamųjų metų sausio – kovo mėnesiais, paskirstant lėšas ketvirčiais, prieš tai išanalizavus bendruomenės poreikius bei situaciją įstaigoje.
2. Atsiradus nenumatytam poreikiui, galima lėšų panaudojimo planą koreguoti, suderinus su mokyklos-darželio taryba.

**III SKYRIUS**

**LĖŠŲ APSKAITA, PANAUDOJIMAS IR PIRKIMO VYKDYMAS**

1. Lėšų surinkimo ir panaudojimo apskaitą atlieka mokyklos-darželio buhalteris.
2. Šilutės rajono savivaldybės tarybos nustatomo dydžio 0,50 eurų mokestis ugdymo aplinkos išlaikymui gali būti naudojamas:
	1. bendro naudojimo ugdymo priemonėms įsigyti vaikų kompetencijų ugdymui;
	2. darbų saugos ir higienos normas atitinkančio patalpų, pastato, mokyklos- darželio teritorijos funkcionavimo užtikrinimui ir atnaujinimui;
	3. trumpalaikiam inventoriui įsigyti.
3. Lėšų naudojimo viešąjį pirkimą vykdo viešųjų pirkimų organizatorius.
4. Susidarius mokesčio permokai, atsižvelgiant į tėvų (globėjų) prašymą, pinigai grąžinami į tėvų nurodytą sąskaitą banke arba perkeliami kitam ugdytiniui.

**IV SKYRIUS**

**LĖŠŲ PANAUDOJIMO DERINIMAS**

1. Kiekvienų biudžetinių metų sausio – kovo mėnesiais įstaigos vadovo sudaryta darbo grupė teikia mokyklos-darželio tarybai svarstymui ir derinimui metinį planuojamo tėvų mokesčio už ugdymo aplinkos išlaikymą ir lėšų panaudojimo planą.

**V SKYRIUS**

**ATSISKAITYMO BENDRUOMENEI TVARKA**

1. Suderintą ir įstaigos vadovo patvirtintą lėšų panaudojimo planą mokyklos -darželio tarybos pirmininkas pristato bendruomenei (darbuotojams, ugdytinių tėvams (globėjams) biudžetinių metų pirmą ketvirtį.
2. Apie mokesčio, skirto vaikų ugdymo aplinkos išlaikymui, panaudojimą įstaigos vadovas atsiskaito mokyklos-darželio tarybai, o tarybos pirmininkas tėvams (globėjams) visuotiniame tėvų susirinkime biudžetinių metų pradžioje.

**VI SKYRIUS**

**BAIGIAMOSIOS NUOSTATOS**

1. Aprašas skelbiamas mokyklos-darželio interneto svetainėje.
2. Šis aprašas keičiamas ir papildomas, pasikeitus teisės aktų reikalavimams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_